Borgfirðingahátíð er ólík öðrum héraðs - og bæjahátíðum því hún byggir nær eingöngu á þátttöku heimamanna . Borgfirðingahátíð er hátíð Borgfirðinga . Eins og alltaf þegar við höldum veislu þá bjóðum við gestum að njóta stundarinnar með okkur , og það á líka við um Borgfirðingahátíð ; gestir eru meira en velkomnir . Þetta er helgin þegar við eigum öll að bjóða til okkar gestum til að njóta borgfirskrar menningar . Laugardaginn 10. júní verður fjölbreytt dagskrá í Borgarnesi . Við hefjum daginn á gönguferð á fjall eða fjöru , síðan verður sögustund í Landnámssetri og að því loknu skemmtidagskrá á tjaldstæðinu . Seinnipartinn getur fólk svo valið milli einsöngstónleika , diskósunds og landnámssögu fyrir fullorðna . Og þá verða allir orðnir svangir ! Og hvað er betra þegar maður er svangur en grillveisla með nágrönnunum . Borgfirðingahátíð er hið fullkomna tækifæri til að skreyta götur og halda götugrill – ekki bara í Borgarnesi heldur út um allt hérað ! Bara að skella sér í kuldagallann , brenna svolítið af kjöti og kynnast krökkunum í götunni . Og að því loknu á ball með Baggalúti .